open-index/open-wikipedia-markdown huggingface dataset:
Vingnes

**Vingnes** er en bydel i Lillehammer kommune. Den ligger på andre siden av Mjøsa i forhold til Lillehammer by, altså på vestsida og er et eget tettsted. Det bor rundt 1800 mennesker på Vingnes. Den nye brygga til Skibladner ligger på Vingnes, og ble innviet 25. juni 2006. Vingnesvika på sørsiden av neset er Lillehammers mest populære badeplass.

## Historikk
Bydelen har sitt navn fra gårdsnavnet til Vingnes gård. Denne lå innenfor bygrensene til Lillehammer by, da byen fikk kjøpstadstatus i 1827. Etter sammenslåingen av Lillehammer by med Fåberg herred til Lillehammer kommune i 1960 økte antall hus og innbyggere raskt på innmarka til gården. 

Vingnes har med jevne mellomrom fått status som bydelen på landet, i skrift og tale i Lillehammer. Fra gammelt av ble det også sagt at bydelen lå «på gærne sida av brua» – i betydningen på vestsiden av Mjøsa og Vingnesbrua.

Oppe i Vingnesenga, som opprinnelig lå i Fåberg, ble det i tiden rundt 1970 reist et betydelig antall nye hus med tilhørende vekst i antall husholdninger og innbyggere. Denne kretsen har vanligvis blitt rubrisert etter grunnskolen i Vingnesenga, som ved åpningen i 1976 fikk navnet Vingar barneskole. Før tusenårskiftet var det Vingar som ble brukt i dagligtalen. I nyere tid har en sett en naturlig utvikling henimot at Vingar nå er inkludert i Vingnes.

Samme utvikling har vi sett sør for Vingnes gård. Her ligger Riise-landet, som en samlebetengelse på gårdsbruk med Riise i navnet,  mellom Vingnes og Boleng gård samt Boro eller Borud ute ved Vingrom kirke. Som et kuriosa kan nevnes at nedenfor Boleng og Boro er det gjort et betydelig arkeologisk funn av såkalte gullgubber, hvilket betyr at her har det vært bosetninger og gudshus helt tilbake til forhistorisk tid.

Navnet Vingnes peker i samme retning. Det har vært spekulert i om navnet kommer av at neset har form som en vinge, men den mest sannsynlige konklusjonen er at navnet stammer fra vik-nes (eventuelt vig-nes på dansk-norsk) ettersom Vingnes ligger på en odde med dype viker på hver side og at navnet etter som tiden har gått har fått en n for mye. Professor i historie, Andreas Holmsen, viste ved såkalt retrospektiv metode hvordan gårdsnavn reflekterte utvikling av lokalsamfunnene fra vikingtid til høymiddelalder, ved at de opprinnelige gårdene hadde utpregete naturnavn mens nyere gårder tok personnavn og/eller -rud.

Dette viser at Vingnes er en gammel gård. Den har sitt navn etter et utspring/nes i overgangen mellom Gudbrandsdalslågen og Mjøsa, som har en utpreget vingeform – sett fra luften og fra Lillehammer-siden.

## Referanser
Buntebånd

**Buntebånd**, også kalt **strips** eller **buntningsklamme**, er bånd forsynt med en skrallemekanisme og brukes til å stramme rundt noe med. De ble opprinnelig laget for å holde sammen ledningsbunter, men har siden fått mange andre anvendelsesområder. De brukes enda til som håndjern i noen land. Buntebånd lages nesten alltid i plast, som regel nylon, men de finnes også i rustfritt stål. Buntebånd har noen av de samme bruksområdene som teip.  

Buntebåndet har en fortanning på innsiden av båndet. I den ene enden av båndet er det en skrallelås, som båndet tres inn i. Ettersom båndet strammes, vil en kloa inne i låsen som ligger an mot fortanningen gjøre at båndet blir låst. Buntebåndet kan derfor ikke uten videre løsnes. Noen buntebånd er forsynt med en liten hendel som gjør det mulig å åpne denne sperren.

Buntebånd finnes i flere forskjellige farger, størrelser, materialer og kvaliteter, alt etter hva den skal brukes til.
Triatlon under sommer-OL

**Triatlon under sommer-OL**. Triatlon kom med som olympisk sport første gang i 2000 i Sydney, og har vært på programmet i samtlige påfølgende sommerleker. Triatlon i olympiske leker består av 1500 meter svømming, 40 kilometer sykling og 10 kilometer terrengløping. Per Sommer-OL 2024 arrangeres det tre konkurranser, én for kvinner og én for menn samt en miksstafett.    

## Medaljefordeling

## Eksterne lenker
* Resultater på Olympedia.org
Kritisk temperatur

**Kritisk temperatur** brukes i fysikken om den temperaturen som fører til en termodynamisk 
faseovergang, slik at stoffet har en fase over den kritiske temperaturen og en annen under den kritiske temperaturen.

Et  eksempel er dannelse av en superledende fase, hvor noe er 
et vanlig metall over den kritiske temperaturen og en superleder under den kritiske temperaturen.
Belweder

**Belweder** (polsk *Pałac Belwederski*, fra italienske *bello* og *vedere* – «*vakker*» og «*å se*») er et klassisistisk palass i Łazienki-parken i Warszawa, og var tidligere residensen til Polens president.

## Historie
Palasset ble bygd på 1700-tallet og tilhørte Stanisław August Poniatowski. Fra 1818 var det residensen til storhertug Konstantin Pavlovitsj, som flyktet fra Warszawa under novemberoppstanden i 1830. Etter første verdenskrig, da Polen gjenvant sin selvstendighet, var palasset setet til Józef Piłsudski fra 1926 til 1935. 

Under andre verdenskrig var palasset setet til Hans Frank, generalguvernøren i det okkuperte Polen, i årene 1939–1945. Etter krigen ble palasset overtatt av den kommunistiske lederen Bolesław Bierut som bodde her i årene 1945–1952. Belweder var presidentresidens mellom 1989 og 1994 etter kommunismens fall. 

I dag tilhører palasset presidentkanselliet og brukes til representative formål. På grunn av de historiske konnotasjoner blir det gjerne brukt til seremonier av militær karakter, for eksempel under generalnominasjoner. Palasset fungerer også som residens for statsoverhoder eller andre viktige gjester ved offisielle besøk. Presidenten residerer derimot i Presidentpalasset.

## Referanser
Odd Sagør

**Odd Georg Sagør** (1918–1993) var en norsk politiker (Ap) og kommunal tjenestemann. Han var ordfører og rådmann i Trondheim og forbruker- og administrasjonsminister i Bratteli-regjeringen.

Han har blitt beskrevet som «en fullblodspolitiker med holdninger og oppfatninger som hadde blitt grunnleggende preget av arbeiderklassen på Lademoen, der han vokste opp. Sagør var renhårig og til å stole på, men en slugger når det gjaldt å få igjennom saker han så som viktige».

Han var medlem av Trondheim bystyre 1946–1970, herunder varaordfører 1960–1963 og ordfører 1963–1970. Sagør var også medlem av Sør-Trøndelag fylkesting og fylkesutvalg 1964–1970.

Sagør var ansatt i Trondheim kommune som finansrådmann 1970–1973 og rådmann 1976–1986. Før dette hadde han diverse lederstillinger i Norges Brannkasse. Han var utdannet innen handel, regnskap, revisjon og administrasjon.

## Referanser


## Eksterne lenker
* 
*
Rotala

* *[[Rotala alata]]*
* *[[Rotala andamanensis]]*
* *[[Rotala apetala]]*
* *[[Rotala indica]]*
* *[[Rotala macranda]]*
* *[[Rotala rotundifolia]]*
* *[[Rotala wallichii]]*

***Rotala*** er en slekt i kattehalefamilien.
Noen arter brukes som prydplanter i akvarier på grunn av sine røde blader.

## Eksterne lenker
*
Hafjell Alpinsenter

**Hafjell Alpinsenter** ligger i Øyer kommune omtrent 15 kilometer nord for Lillehammer. Det er et av Norges største alpinanlegg. Øverste startpunkt ligger 1&nbsp;059 meter over havet og det har en fallhøyde på 864 meter. I Vinter-OL 1994 ble det arrangert slalåm og storslalåm i anlegget. Etter OL ble Hafjell riksanlegg for slalåm og storslalåm. Anlegget ble åpnet i 1988 og i 1991 var det ferdig utbygd for OL i 1994. Etter OL har anlegget blitt ytterligere utbygd og består idag av 33 løyper som betjenes av en gondolbane,fire stolheiser, elleve skitrekk og tre rullebånd. Lengste nedfart fra topp til bunn måler ca 7&nbsp;km. En 6-seters stolheis, kalt 360°, åpnet i desember 2018. Den går nesten til toppen av Hafjell (1059/1065 moh). Terrengparken i Hafjell heter Hafjellparken og i 2013 ble den kåret til Norges beste terrengpark av DN. Hafjellparken består av Main Park, Frontyard og Backyard som retter seg mot ulike ferdighetsnivå for twintip og snowboard.

Hafjell Alpinsenter er idag eid av Alpinco som også eier Kvitfjell Alpinanlegg, og det går gratis skibuss som tar omtrent 30 minutter mellom disse to skianleggene. Sammen danner de Norges største skidestinasjon med 73&nbsp;km nedfarter. Hafjell Alpinsenter er også tilknyttet et løypenettverk for langrenn på 600&nbsp;km med spor som prepareres. Sesongstarten for Hafjell Alpinsenter er normalt medio november.

Det er mange alpinklubber som trener i anlegget, blant annet Lillehammer Skiklub og ØTI Hafjell Alpint.

Hafjell Bike Park er åpen vår, sommer og høst, og er et tilbud til downhillsyklister.

## Eksterne lenker
* Hafjell Alpinsenter nettsted
* Hafjellparken 
* Hafjell Bike Park 
* Hafjell Booking
Knud Hertling

**Knud Ludvig Johannes Hertling** (født 7. januar 1925, død 26. oktober 2010) var en dansk-grønlandsk politiker og embedsmann. Han representerte Socialdemokratiet.

Han ble født i Paamiut (dansk: Frederikshåb) på Grønland, og vokste opp i Aasiaat (Egedesminde) som sønn av kateket og organist Peter Olsen og Sofie Andersen. Knud og lillebroren Jørgen ble adoptert av pastor Svend Hertling, og flyttet til Danmark i 1945.

Etter endt universitetsutdannelse ved Københavns Universitet i 1956 fikk han jobb som sekretær i Ministeriet for Grønland. Han ble som en del av denne stillingen sendt til Grønland for å jobbe for Landshøvdingen, og ble der i tre år, fra 1961 til 1964. Han var den eneste tospråklige i Landshøvdingens administrasjon i disse årene. Etter dette ble han bedt om å stille til valg til Folketinget. Han var folketingsmann for Grønlands nordkrets 1964–1973.

Han har vært Grønlandsminister i to danske regjeringer, og var den første grønlenderen som holdt denne stillingen;
* Grønlandsminister i Jens Otto Krags tredje regjering fra 11. oktober 1971 til 5. oktober 1972.
* Grønlandsminister i Anker Jørgensens første regjering fra 5. oktober 1972 til 6./19. desember 1973.

I 1969, før han ble minister, stiftet han et politisk parti, Sukaq. Dette var det første politiske partiet på Grønland. Partiet hadde som mål å kjempe for økt grønlandsk selvstendighet, og eget hjemmestyre. Riktignok kjempet han primært for selvstendighet innenfor Det danske Riksfellesskap, slik som Færøyene hadde, men på grunn av sitt arbeid for økt selvstendighet fikk han tilnavnet «hjemmestyrets fader». Men, da han ble minister var dette fortsatt det eneste partiet, og siden han fant det vanskelig å samarbeide med kun ett parti valgte han å oppløse partiet. Da det sosialdemokratiske partiet Siumut ble etablert meldte han seg inn i dette partiet. 

## Bibliografi
* 1977 – Grønlandske Paradokser (ISBN 8755708641)

## Referanser


## Kilder
* *HVEM-HVAD-HVOR 1973*, Politikens Forlag, København 1972. 
* Intervju med Knud Hertling
Den alpine fjellkjedefolding

**Den alpine fjellkjedefolding** er en folding (orogenese) som fant sted i tertiær for om lag 60-80 millioner år siden, og som blant annet skapte fjellkjeden Alpene, ved siden av en rekke andre fjellkjeder som ligger i en bue nord for Afrika, Arabia og India. Fjellene som ble dannet går under fellesbetegnelsen Alpidene. 

Disse fjellene omfatter (fra vest til øst) Atlasfjellene, Riffjellene, Cordilleras Béticas, Pyreneene, Alpene, Appenninene, Karpatene, De dinariske alper, Pindos, Balkanfjellene, Taurusfjellene, De pontiske fjell, Kaukasus, Alborz, Zagros, Kopet Dag, Hajarfjellene, Hindu Kush, Pamir, Karakorum og Himalaya. Enkelte ganger forekommer andre navn for å beskrive dannelse av separate fjellkjeder: for eksempel karpatisk orogenese for Karpatene, hellenisk orogenese for Hellenidene eller himalayisk orogenese for Himalaya.

Den alpine fjellkjedefoldingen foregikk da kontinentene Afrika og India og den lille kimmerisk plate kolliderte (fra sør) med Eurasia i nord. Motgående bevegelse mellom de tektoniske platene  begynte alt tidlig i krittiden, men hovedfasene av fjellkjededannelse begynte i paleocen til eocen og den er ennå ikke helt avsluttet. 

Den alpine fjellkjedefoldingen er regnet som en av tre orogeneser som definerer Europas geologi:
*Kaledonske fjellkjedefolding som dannet Old Red Sandstone-kontinentet da kontinentene Baltica og Laurentia kolliderte i tidlig paleozoikum. Dette bevegelsen skapte blant annet de norske Langfjella, De kaledonske fjellene i Skottland, Appalanchene på østkysten av USA, og fjellkjedene øst på Grønland og Vest på Svalbard.
*Hercynske (varisciske) fjellkjedefolding som dannet Pangea da Gondwana og Old Red Sandstone-kontinentet kolliderte i midten til sen paleozoikum. Denne bevegelsen skapte blant annet Ardennene i Belgia, Taunus og Hunsrück i Tyskland, og deler av Karpatene i Øst-Europa.
*Alpine fjellkjedefolding.

## Se også
*Alpidene

## Eksterne lenker
*
Yarwil

**Yarwil AS** ble etablert 22. august 2007 som et joint venture-selskap mellom Yara International og Wilhelmsen Maritime Services. Selskapet tilbyr komplette løsninger for rensing av NO<sub>x</sub> fra skip. Teknologien er basert på selektiv, katalytisk reduksjon (SCR) med bruk av urea, og fjerner opptil 90&nbsp;% av NOx-utslippene.

Firmaet ble etablert etter økt, internasjonal oppmerksomet rundt miljøskadelige utslipp fra skip verden over. De nye IMO-reglene, MEPC-58, krever en reduksjon av NOx-utslipp fra skip på 20% i 2011 og 80% i 2016. Den eneste, kjente teknologi for å oppnå 80% reduksjon av NOx

x-utslippene er SCR.

I oktober 2013 meldte Yara International at selskapet tar over eierskapet og lemmer virksomheten inn under deres NOxCare-program fra og med 1. januar 2014.

## Referanser


## Eksterne lenker
* Yarwil.com
* Artikkel om Yarwil av Bellona
* NOxCare.com
Ragnar Røgeberg

**Ragnar Røgeberg** (født 23. mai 1926 i Øvre Eiker,  død 15. oktober 2004 i Hamar) var en norsk dirigent og organist.

## Utdannelse
Røgeberg fikk sin utdannelse ved Musikkonservatoriet i Oslo. Lærere var blant andre Arild Sandvold (orgel) og Øivin Fjeldstad (orkesterdireksjon). 

## Karriere
Røgeberg var organist i Fiskum kirke, og deretter i Larvik kirke hvor han virket i perioden 1946 til 1953. Han var i Larvik også klaverpedagog og dirigent for kor og orkester. Han gjestet også som dirigent for Cæciliaforeningen i Larvik. I 1953 ble han domorganist på Hamar hvor han arbeidet til 1996.

Han var en drivende kraft i Hamars og Hedmarks musikkliv som dirigent for blant annet Hamar domkor, Hamar Musikkorps og Hamar orkesterforening. Han var i 25 år knyttet til Hamar katedralskole som sanglærer og dirigent for skolekoret.

Ragnar Røgeberg var en ettertraktet samarbeidspartner som akkompagnatør på piano og orgel for en rekke solister og kor på Østlandet. Hans nære samarbeid og vennskap med komponisten Egil Hovland resulterte i flere uroppførelser i Hamar domkirke. Røgeberg var en sentral utøvende skikkelse i den liturgiske og kirkemusikalske fornyelse som fant sted i Norge fra sekstitallet og framover. I dette arbeidet hadde han en sterk støttespiller i biskop Alex Johnson. 

I NRK var han en hyppig kringkastet gudstjenesteorganist og akkompagnatør for mange sangsolister. 

Ragnar Røgeberg var frimurer av X. grad og knyttet til Den Norske Frimurerorden som organist fra 1952 til sin død.

## Ettermæle
Ragnar Røgeberg ble hedret med en rekke kulturpris, blant annet Hedmark fylkeskommunes kulturpris.
Til hans 70-årsdag forelå et festskrift med et tyvetalls artikler redigert av Roger Andreassen, Astrid Hagen, Egil Hovland og Arne Moseng. 

Utenfor Hamar domkirke ble det 23. mai 2006 på 80-årsdagen for Ragnar Røgebergs fødsel avduket en byste i bronse modellert av kunstneren Svein-Tore Kleppan.

Korsalen i det nye kulturhuset på Hamar er kalt *Korsal Ragnar Røgeberg*.

## Referanser
Randa Abdel-Fattah

**Randa Abdel-Fattah** er en australskfødt forfatter av en omtalt bok, *Ser hodet mitt stort ut med denne?*. Randa Abdel-Fattah er journalist, og hun ble født i 1980 av palestinske og egyptiske foreldre.

Boken handler om en muslimsk jente som bestemmer seg for å bruke hijab, og hvordan det går.

## Referanser


## Eksterne lenker
* Om Randa Abdel-Fattah på Cappelen Damms nettsider
Autorickshaw

En **autorickshaw** eller **trehjuling** (populært også kalt **tuk-tuk**, **trishaw**, **autorick**, **bajaj**, **mototaxi** eller **babytaxi**) er en motorisert rickshaw (drosje), og er en utbredt form for transport i mange land i Asia, Afrika, Sør-Amerika og noen steder i Europa. Autorickshawen består av en blikk– eller jernramme på tre små hjul (ett foran og to bak), ett sete for sjåføren foran og ett sete med plass til tre passasjerer bak.

En autorickshaw er normalt utstyrt med en motorsykkelversjon av en totaktsmotor med samme styret som på en motorsykkel. Transportmiddelet har fått kallenavnet *tuk-tuk* etter den karakteristiske lyden motoren lager. Autorickshaw er et effektivt transportmiddel, særlig i tung trafikk.

En autorickshaw er å se i filmen  *[[The Beach]]* med Leonardo DiCaprio. *[[Ong Bak]]* med Tony Jaa har en biljakt-scene med flere autorickshawer. Autorickshawer har også en rolle i PlayStation 2-spillet *Stuntman*. Under finalen i Miss Universe 2005 i Bangkok ble Nancy O'Dell fraktet på scenen i en autorickshaw.

## Se også
* Rickshaw
* Jeepney
Feedback (zine)

***Feedback*** er ei fanzine/musikkavis utgitt i regi av X Rockeklubb og elever ved Medier og Kommunikasjon på Bodin videregående skole.

## Historie
Startet som fanzine/musikkavis for Bodø rockeklubb på 1990-tallet. Her ble det lokale musikkmiljøet beskrevet og kommende artister omtalt. Det kom i alt 8 nummer av Feedback i regi av Bodø Rockeklubb.

Etter å ha vært nedlagt noen år overtok X Rockeklubb ansvaret for Feedback og revitaliserte det med helt ny journalistisk vinkling og design. Første nummer fra X Rockeklubb kom ut i april 2007. Feedback ble relansert av Thomas Litangen, Svein Harald Skjerstad og Audun Selnes.  
  
Feedback skriver om aktuelle nyheter og musikalske begivenheter som skjer innad musikkmiljøet i Bodø. Feedback inneholder også som regel et intervju eller to. Gjesteskribenter har vært Bodø-musikkentusiaster som Kristoffer Unstad, Fredrik Bakkemo, Tore Stemland, Bjørn Jervås, Jørgen Nordeng og Tarjei Nordeng. Magasinet kommer ut annen hver måned og selges for en billig penge.

## Eksterne lenker
* Feedbackzine.com – Offisiell hjemmeside 
* xrk.no/feedback – Informasjon på X Rockeklubb sin side
Vannpolo under Sommer-OL 1972

**Vannpolo under Sommer-OL 1972** ble arrangert fra 27. august til 4. september 1972 i Dantebad i Schloss Nymphenburg og i Olympia Schwimmhalle i Olympiaparken i München. 

Vannpolo var med på det olympiske programmet for 16. gang under Sommer-OL 1972 i München. Seksten lag deltok, alle menn.      
    
## Medaljefordeling

## Resultater
### Finalerunde

### Tabell

## Medaljevinnere

## Eksterne lenker
* Water Polo at the 1972 Summer Olympics hos olympedia.org
Krasiński-palasset

**Krasiński-palasset** (polsk *Pałac Krasińskich*) er et barokkpalass i Warszawa, bygd etter tegninger av Tylman van Gameren til voivoden av Płock, Jan Dobrogost Krasiński, i årene 1677&ndash;1695. Det huser i dag spesialsamlingene til Nasjonalbiblioteket. Frontelevasjonen peker rett mot Høyesterettsbygningen på andre siden av Krasiński-plassen.

Bygningen understrekes av en risalit med en trekantet tympanon omgitt av skulpturene til Andreas Schlüter fra Gdańsk. Elevasjonen fra hagesiden er anlagt på samme måte. Begge tympanonene knytter an til livet til romeren Marcus Valerius Messalla Corvinus og hans kamp mot gallerne. 

## Historie
I 1765 ble palasset kjøpt opp av Skattkommisjonen og omgjort til departementsete. I 1783 ble palasset ombygd etter en brann etter tegninger av Domenico Merlini. I Kongdømmet Polen ble Sejmrettens møter holdt her i årene 1827&ndash;1828. Palasset ble brent ned under Warszawaoppstanden i 1944, og gjenoppbygd etter krigens slutt. Det huser i dag restene (kun 5 %) av 40 000 håndskrifter fra Rapperswil- og Załuski-biblioteket, samt andre gammelskrifter og kart. Av betydning er særlig svært verdifulle illuminerte polske og utenlandske middelaldermanuskripter. Palasset huser også en tematisk samling om Den store emigrasjon (1831&ndash;1883) og skriftlige minnesmerker etter Cyprian Kamil Norwid.
Karel Sabina

**Karel Sabina** (født  29. desember 1813 i Praha; død 7. november 1877 samme sted) var en innflytelsesrik tsjekkisk forfatter, journalist og radikaldemokratisk politiker.

I 1849 ble Sabina arrestert for deltakelse i «maikuppet», et planlagt opprør inspirert av Mikhail Bakunin, som bodde i Praha på den tiden. Sammen med 24 andre ble Sabina dømt til døden 1851. Keiser Frans Josef I av Østerrike-Ungarn gjorde straffen om til 18 års tukthus, men utstedte et generelt amnesti i 1857 og Sabina ble satt fri. Tilbake i Praha levde han som fri skribent.

Sabina ble politiinformant, hovedsakelig på grunn av pengeproblemer, men aktiviteten hans skadet ikke den «patriotiske bevegelsen» nevneverdig. 

I dag er Sabina hovedsakelig kjent som forfatter av librettoen til Smetanas opera *[[Den solgte brud]]*.

## Referanser


## Eksterne lenker
* 
*
Via Tiburtina

**Via Tiburtina** er en romerveg fra 2. århundre f.Kr. mellom Roma og Tivoli (latin: *Tibur*).

Vegen ble anlagt under konsul Markus Valerius Maximus omkring 286 f.Kr. Seinere ble vegen ført videre som Via Tiburtina Valeria til Marsi og Equi i Abruzzo. Samla lengde fra Roma til Aternum (dagens Pescara) var 200 km. Vegen forlot Roma gjennom Porta Tiburtina i den aurelianske mur. Gata med samme navn nordvestover fra Porta Tiburtana i dagens Roma følger traseen fra oldtida.
Renee

**Renee** eller **Renée** er et kvinnenavn dannet av mannsnavnet *[[René]]*, en fransk form av det latinske navnet *Renatus*, som betyr «født på ny».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Renée Fleming (f. 1959), amerikansk operasopran
* Renée Zellweger (f. 1969), amerikansk skuespiller

## Annen bruk av navnet
* Renee brukes som et slanguttrykk for en kvinne som er en del av skinheadmiljøet

## Referanser


## Eksterne lenker
*
Danny Glover

**Danny Lebern Glover** (født 22. juli 1946 i San Francisco i California) er en amerikansk skuespiller og filmregissør. Han spilte rollen som Roger Murtaugh i Dødelig våpen-filmene. Han har også spilt i filmer som *[[Silverado]]* og *[[Purpurfargen]].*

Glover ble født i San Francisco i California, sønnen av Carrie og James Glover. Som ungdom og ung voksen hadde Glover noen epilepsianfall.

Glover ble i 2014 utnevnt til 2. klasse (sølv) av den sørafrikanske Ordenen O.R. Tambos følgesvenner for sin innsats mot apartheid.

## Referanser


## Eksterne lenker
*
Londonbassenget

**London Basin** er en avlang, triangulær og 250 km lang synklinal i Londons berggrunn og et stort område av sørøstlige England og sørøstlige East Anglia. 

## Avgrensning
Kantene til bassenget er diffuse siden synklinalen gradvis går over i Weald antiklinal. Vanlig brukte grenser er kritt platået av Chilterns og Marlborough Downs i nord og  North Downs og Berkshire Downs i sør.

I sør ligger Weald og Salisbury Plain og i nord er Vale of Aylesbury. Den vestlige grense er i Marlborough området av Wiltshire. I øst går det over i Nordsjøen, og på land langs nordlige Kent kysten til Reculver og opp østkysten av Essex til Suffolk, hvor den er overlaget av pleistocen 'Crag' avsetninger som dekker mye av østlige Suffolk og Norfolk og regnes som del av Nordsjøbassenget.

## Dannelse av Londonbassenget
I kenozoikum var England tektonisk hevet langs gamle svakhetssoner fra den kaledonske fjellkjede og den varisciske fjellkjede lang tid i forveien. De hevede områdene ble så erodert, og mer sedimenter ble avsatt over Sør-England med bl.a. London Clay.

Ved Alpin orogenese for omkring 50 millioner år siden, ble Londonbassenget dannet som synklinal og med Weald antiklinal i sør.

## Referanser
Eric Johanson

**Eric Johanson** (født 1896 i Dresden, død 1971 i Sverige) var en tysk maler og grafiker.

Han virket i 1920-årene i det samfunnskritiske miljøet omkring Novembergruppen. Han bidro bl.a. til en grafikkmappe som ble solgt til inntekt for internasjonale arbeidere i nød. Til de andre bidragsyterne var navn som Otto Dix, George Grosz, Käthe Kollwitz, Otto Nagel, Karl Völker og Heinrich Zille (utgiver).

Som de fleste andre av disse, ble han erklært entartet i 1938. To arbeider er registrert som beslaglagt.

## Referanser
Nils Hertzberg

**Nils Hertzberg** er navnet til flere personer i slekten Hertzberg:

* Nils Hertzberg (prost) (1759–1841), sogneprest og stortingsrepresentant
* Nils Hertzberg (statsråd) (1827–1911), statsråd, sønn av ovennevnte
* Nils Hertzberg (sorenskriver) (1866–1940), sønn av statsråden
* Niels Hertzberg (idrettsmann) (1888–1963), sønnesønn av prosten, nevø av statsråden
* Niels Hertzberg (idrettsleder) (1941–2013), generalsekretær for Norges Håndballforbund
Where (SQL)

**<code>WHERE</code>** er en SQL-spesifikasjon som benyttes sammen med <code>SELECT</code>, <code>UPDATE</code> og <code>DELETE</code> for å spesifisere hvilke rader som skal hentes ut, redigeres eller slettes.

## Grunnleggende syntaks
Denne oversikten viser kun `WHERE`-delen av SQL-spørringen.

## Eksempler
Tabellen *personer* ser slik ut:
Piano Rislunsj

**TINE Rislunsj™** (tidligere Piano Rislunsj™) er et meieriprodukt fra TINE, som består av forenklet riskrem og syltetøy.

## Forpakning
Pakningen er todelt, hvor innholdet er delt i to begre, for å blandes sammen ved åpning. Det medfølger også en sammenleggbar skje i plast til å spise innholdet med. Pakken har et nettoinnhold på 125 g riskrem og 25 g syltetøy, og veier totalt 150 gram.

## Varianter
Piano Rislunsj finnes i fire ulike varianter. Piano Riskrem med bringebærsaus er forholdsvis en variert utgave i produktserien, som består av mindre ris og mer krem, samt en saftbasert bringebærsaus, i motsetning til syltetøy.
* Piano Riskrem med bringebærsaus
* Piano Rislunsj med jordbær
* Piano Rislunsj med bringebær og rips
* Piano Rislunsj med skogsbær
* Piano Rislunsj med blåbær
* Piano Rislunsj med bringebær
* Piano Rislunsj med eple og kanel
* Piano Rislunsj med sjokolade

## Næringsinnhold

## Se også
* Yoghurt
Frodeåstunnelen

**Frodeåstunnelen** er en  meter lang veitunnel i Tønsberg i Vestfold som leder biltrafikken på Ringvei Nord (fylkesvei 300) utenom bysentrum og under Frodeåsen og Solvang mellom Kjelle i vest og Velle ved Kilen i øst. Tunnelen åpnet for trafikk 13. mars 2008.

Tunnelen har to atskilte tunnelløp med to kjørefelt i hver retning. Den inneholder 29 overvåkningskameraer, åtte nødutganger mellom tunnelløpene, rømningslys langs veggene og nødtelefon for hver 125. meter. Det er ellers tolv vifter, mobiltelefondekning og ekstra belysning i taket. 

## Byggingen
Utsprengningen av Frodeåstunnelen startet i oktober 2004 og gjennomslaget kom 9. mars 2006. Den ble også forlenget med miljøtunneler i hver ende, under Vestfoldbanen, lokale veier og sykkelstier. Arbeidet ble utført av entreprenøren Mesta. Fjellet besto av rombeporfyr, og det ble sprengt ut omtrent 350&nbsp;000 kubikkmeter stein. 

Tunnelen kostet 870 millioner kroner (andre kilder hevder at hele anlegget kostet over 1 milliard kroner) og ble bygd som en del av *Veipakke Tønsberg* fase 1.

## Se også
*Vellebekkbrua
*Veitunneler i Norge

## Referanser


## Eksterne lenker
* Artikler om Frodeåstunnelen i Tønsbergs Blad
* NRK Østafjells Nett-TV 13.03.08 Tunnelåpning med bismak
Murgekkoer

Se tekst

**Murgekkoer** er en slekt av gekkoer. De lever i ganske tørre områder der de klatrer på steiner og murer. Det er helst om natta at de er aktive, men en kan også se dem sole seg om dagen. Disse gekkoene har afrikansk opprinnelse, men har en bemerkelsesverdig evne til å krysse vide strekninger med åpent hav. Dette gjør de antakelig ved å seile på flytende vegetasjon.

Salvador Carranza et al. publiserte i 2000 en studie av mitokondrielt DNA i slekten, og kom fram til følgende resultater: I Nord-Afrika lever underslektene *Sahelogecko* og *Saharogecko*, mens underslekten *Tarentola s.s*. finnes i Nord-Afrika, Sør-Europa, og de østligste Kanariøyene. På de vestlige Kanariøyene, Selvagensøyene, og Kapp Verdeøyene lever de ni artene i underslekten *Makariogecko*. En isolert art, *T.&nbsp;americana*,  finnes på Cuba og Bahamas, og regnes til underslekten *Neotarentola*. Den sistnevnte arten skilte lag med de andre murgekkoene for 23 millioner år siden. Atlanterhavet var nesten like bredt da, så forfedrene til *T. americana* må krysset minst 6000 km med åpent hav.

Fra Jamaica er slektens største art, *T. albertschwartzi*, kjent i et eksemplar, men denne arten er antakelig utdødd. Det er ikke kjent hvordan den er i slekt med de andre murgekkoene, men den har en overfladisk likhet med *T. deserti* fra Marokko og Algerie.

En ny og grundigere undersøkelse av artene på Kapp Verdeøyene ble publisert i 2002. Den bekreftet stort sett Carranzas resultater, men nå ble enda flere tydelig adskilte former oppdaget. 

## Arter
* *Tarentola albertschwartzi*
* *Tarentola americana*
* *Tarentola angustimentalis*
* *Tarentola annularis*
* *Tarentola bischoffi*
* *Tarentola boehmei*
* *Tarentola boettgeri*
* *Tarentola caboverdianus*
* *Tarentola chazaliae*
* *Tarentola crombiei*
* *Tarentola darwini*
* *Tarentola delalandii*
* *Tarentola deserti*
* *Tarentola ephippiata*
* *Tarentola gigas*
* *Tarentola gomerensis*
* murgekko(*T. mauritanica*)
* *Tarentola mindiae*
* *Tarentola neglecta*
* *Tarentola parvicarinata*
* *Tarentola rudis* 

I en ny studie som Carranza publiserte i 2002, viser han at den vestafrikanske *Geckonia chazaliae* hører til midt i *Tarentola*. Denne arten skiller seg ut ved å være marklevende, og har morfologiske tilpasninger til et slikt liv. Den er likevel i nær slekt med murgekkoene på de vestlige Kanariøyene og Kapp Verde.

En tidligere ukjent art, *T. crombiei*, ble i 2008 beskrevet fra det østlige Cuba. Den arten finnes blant annet på Guantanamobasen, og er mindre enn *T. americana*.

## Referanser



## Eksterne lenker
*
Bærum Vann

**Bærum Vann** AS er et vannverk som eies av Bærum kommune og henter vann fra Trehørningen og Heggelivassdraget. Dette vannverket dekker 60 % av vannbehovet i kommunen.

Bærum kommune eier også et lite vannverk på Sollihøgda som forsyner rundt 500 mennesker og 50% av Asker og Bærum Vannverk IKS.
Staszic-palasset

**Staszic-palasset** (polsk *Pałac Staszica*) er et klassisistisk palass i Warszawa ved Nowy Świat 72. Det huser i dag Det polske vitenskapsakademi (*Polska Akademia Nauk*).

## Historie

Sigismund III Vasa bygde opprinnelig et ortodokst kapell på palassområdet, hvor tsar Vasilij IV av Russland og hans bror Dmitrij, som begge døde i polsk fangenskap, ble gravlagt i 1620. I 1668 overga Jan II Kasimir kapellet til dominikanerordenen. Kapellet, og senere klosteret, tilhørte ordenen frem til 1808. 

I 1818 ble klosterruinene kjøpt av presten Stanisław Staszic, som bygde et klassisistisk palass der i årene 1820&ndash;1823 etter tegninger av Antonio Corazzi til Vitenskapsvennenes selskap (*Towarzystwo Przyjaciół Nauk*). Samtidig ble et mursteinshus bygd ved Nowy Świat 72, og ble en essensiell del av palasset. I 1830 ble et monument over Nikolaus Kopernikus av Bertel Thorvaldsen plassert foran palasset.

Etter selskapets oppløsning huset palasset i årene 1857&ndash;1862 Det medisinskkirurgiske akademi, og senere en mannlig ungdomsskole, kjent som «den russiske». I 1890 ble det bestemt at en del av palasset skulle omgjøres til en ortodoks kirke. Palasset ble ombygd i bysantinskrussisk stil i 1892&ndash;1893 etter tegninger av den russiske arkitekten Mikhail Pokrovskij. I årene 1924&ndash;1926 fikk palasset på ny klassisistisk form etter tegninger av Marian Lalewicz.

I mellomkrigstiden huset palasset Warszawas Vitenskapsselskap, Mianowskis bank, Det statlige meteorologiinstitutt, Franskinstituttet og Det arkeologiske museum. Palasset ble skadet i 1939 og lagt i grus under Warszawaoppstanden i 1944. Det ble gjenoppbygd i årene 1946&ndash;1950 under ledelse av Piotr Biegański og overgitt til Det polske vitenskapsakademi.
Autobiography

***Autobiography*** er debutalbumet til den amerikanske poprock-artisten Ashlee Simpson, utgitt i USA av Geffen Records 20. juli 2004. Albumet debuterte som nummer en på Billboard 200 og solgte til trippel platina i USA. Musikken er en kombinasjon av pop og rock. Kritikken av albumet var veldig blandet.

Det ble utgitt tre singler fra *Autobiography*: «Pieces of Me»&mdash;den første og mest suksessfulle singelen&mdash;som var en hit i flere land til midten av 2004, det samme med oppfølgersingelen «Shadow» og «La La». MTV gjorde suksessen større ved å vise tilblivelsen av albumet i reality serien *[[The Ashlee Simpson Show]]*, som fikk et massivt publikum og ga bra reklame for albumet.

## Om albumet
Simpson beskriver prosessen ved å skrive albumets tolv sanger som noe det samme som å skrive en dagbok, og før albumet var utgitt i USA uttalte hun «My inspiration came from what I have gone through in the past three years. Every single day I was thinking of what I was going through and would write songs about it».

## Sporliste
# «Autobiography» (Simpson, Kara DioGuardi, John Shanks) – 3:34
# «Pieces of Me» (Simpson, DioGuardi, Shanks) – 3:37
# «Shadow» (Simpson, DioGuardi, Shanks) – 3:57
# «La La» (Simpson, DioGuardi, Shanks) – 3:42
# «Love Makes the World Go Round» (Simpson, Shanks) – 3:45
# «Better Off» (Simpson, DioGuardi, Shanks) – 3:27
# «Love Me for Me» (Simpson, Shelly Peiken, Shanks) – 3:27
# «Surrender» (Simpson, DioGuardi, Shanks) – 3:20
# «Unreachable» (Simpson, Stan Frazier, Steve Fox, Robbie Nevil, Billy Mann) – 3:53
# «Nothing New» (Simpson, DioGuardi, Shanks) – 3:06
# «Giving It All Away» (Simpson, John Feldmann) – 2:56
# «Undiscovered» (Simpson, Shanks) – 4:56

### Bonussanger
Noen utgivelser inneholder en eller flere av:
*«Harder Everyday» (Simpson, Feldmann, Benji Madden) – 3:30
*«Sorry» (Simpson, Fox, Frazier) – 3:43
*«Endless Summer» (Simpson, DioGuardi, Shanks) – 3:37

## Personell
* Ashlee Simpson – vokal; korer (nummer 1–4, 10 og 12) 
* Kenny Aronoff – trommer (nummer 1, 3, 5, 8 og 10)
* John Shanks – gitarer, bass; keyboard (nummer 1, 3, 5, 7, 8, 9 og 12); korer (nummer 1, 5, 7, 8 og 9)
* Kara DioGuardi – korer (nummer 1–4, 6 og 10)
* Jeff Rothschild – trommer (tracks 2, 4, 11 and 12)
* Jamie Muhoberac – piano, orgel (nummer 3)
* Patrick Warren – Chamberlin (nummer 3 og 12)
* Abe Laboriel Jr. – trommer (nummer 6, 7 og 9)
* John Feldmann – original programming (track 11)
* David Campbell – string arrangement (nummer 3 og 12)
* Produsent: John Shanks
* Miksing: Jeff Rothschild, John Shanks
* Additional Engineering: Mark Valentine
* Mastering: Ted Jensen
* Produksjonsleder og A&R: Jordan Schur
* Bilde: Mark Liddell
* Design: Soap Design Co.

## Eksterne lenker
*
Vannpolo under Sommer-OL 1976

**Vannpolo under Sommer-OL 1976**. Vannpolo var med på det olympiske programmet for 17. gang under OL-1976 i Montréal. Tolv lag deltok, alle menn. Turneringen ble spilt i perioden 18. til 27. juli. Ungarn vant finalegruppen og ble olympiske mestere i vannpolo for sjette gang.     
    

## Medaljer

### Finalerunden
#### Resultat

#### Tabell

## Medaljevinnerne
Vannpolo under Sommer-OL 1980

**Vannpolo under Sommer-OL 1980**. Vannpolo var med på det olympiske programmet for attende gang under OL-1980 i Moskva. Tolv lag deltok alle menn og turneringen ble spilt i perioden 20. til 29. juli. Sovjetunionen vant finalegruppen og ble olympiske mestere i vannpolo for andre gang.     

## Medaljer

### Finalerunden
#### Resultat

#### Tabell

## Medaljevinnerne
Vanlig stikkflue

**Vanlig stikkflue**  tilhører møkkfluene (Muscidae) som er en artsrik familie av fluer.  Vanlig stikkflue som voksen suger blod fra pattedyr.  Det er sjelden vanlig stikkflue plager mennesker, men for husdyrene kan den være en alvorlig plage.

## Utseende
Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.

Kroppen er 6-7 millimeter lang. Den har en kort, fremoverrettet sugesnabel og ligner litt på tsetsefluene. Utseendet er ganske lik stor husflue, men vanlig stikkflue skiller seg fra stor husflue på sugesnabelen som stikker frem foran hodet. Husfluene har sugende munndeler.

Larvene er av den vanlig fluetype (maggot). De er radikalt forskjellige fra de voksne, både i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein, men på grensen mellom hvert ledd sitter en liten forhøyning som bærer korte pigger som hjelper dem å feste seg til underlaget.

## Levevis
Vanlig stikkflue er en blodsugende flue og er ganske vanlig i Norge. Den er  først og fremst er å finne i fjøs og staller. Begge kjønn suger blod fra husdyr, en sjelden gang også fra mennesker. Stikket klør ikke, slik som myggstikk, og det er vanligvis ikke noen særlig hevelse. I Norge flyr den fra mai til oktober. Midt på sommeren kan den påtreffes ute,  men den lever for det meste i fjøs og staller.

Vanlig stikkflue kan spre noen sykdommer på husdyr, den kan også være bærer av (spre) parasitter.

Larvene  lever i ku- og hestemøkk (saprofager), og bidrar  til nedbrytingen og dermed til stoffkretsløpet.

Vanlig stikkflue  tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres. Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temeraturen.

## Referanser




## Eksterne lenker
*
Vannpolo under Sommer-OL 1988

**Vannpolo under Sommer-OL 1988**. Vannpolo var med på det olympiske programmet for 20. gang under OL-1988 i Seoul. Tolv lag deltok, alle menn. Turneringen ble spilt i perioden 21. september til 1. oktober. Jugoslavia vant finalen over USA med 9-7 og ble olympiske mestere i vannpolo for tredje gang.     
    
## Medaljer

## Semifinaler

 
## Finaler

## Medaljevinnerne
Vannpolo under Sommer-OL 1992

**Vannpolo under Sommer-OL 1992**. Vannpolo var med på det olympiske programmet for 21. gang under OL-1992 i Barcelona. Tolv lag deltok alle menn og turneringen ble spilt i perioden 1. til 9. august. Italia vant finalen over Spania med 9-8 og ble olympiske mestere i vannpolo for tredje gang.     
    
## Medaljer

## Semifinaler

## Finaler

## Medaljevinnerne
Vannpolo under Sommer-OL 1996

**Vannpolo under Sommer-OL 1996**. Vannpolo var med på det olympiske programmet for 22. gang under OL-1996 i Atlanta. Tolv lag deltok alle menn og turneringen ble spilt i perioden 20. til 28. juli. Spania vant finalen over Kroatia med 9-5 og ble olympiske mestere i vannpolo for første gang.     
    
## Medaljer

## Kvartfinaler

## Semifinaler

## Finaler

 
## Medaljevinnerne
Vannpolo under Sommer-OL 2000

**Vannpolo under Sommer-OL 2000**. Vannpolo var med på det olympiske programmet for 23. gang under OL-2000 i Sydney. For første gang var også kvinner med. Tolv lag deltok i turneringen for menn og seks i dameturneringen. Kampene for damene ble spilt i perioden 16. til 23. september og mennenes mellom 23. september og 1. oktober. Ungarn vant herrefinalen over Russland med 13-6 og ble olympiske mestere i vannpolo for sjuende gang. Australia slo USA med 4-3 i damefinalen og ble de første kvinnelige olympiske mestere i vannpolo.    
    
## Medaljer

### Menn
#### Kvartfinaler

#### Semifinaler

#### Finaler

#### Medaljevinnerne






### Kvinner
#### Semifinaler

#### Finaler

 
#### Medaljevinnerne
Spoileron

**Spoileron** er en type kontrollflate på fly, som fungerer både som en spoiler (luftbrems) og som et balanseror (engelsk: *aileron*). Denne type kontrollflate finnes på de fleste jetfly. Andre eksempler på kontrollflater med blandet funksjon er flaperon.
Flaperon

**Flaperon** er en type kontrollflate på bakre kant av vingene på fly. Normalt er det balanseror på ytre del av vingen og flaps på indre del av vingen. 

En flaperon kan være et ror som går langs hele vingen og fungerer som både flaps og balanseror (engelsk: *aileron*). På enkelte større fly kan det være et vanlig balanseror ytterst og vanlig flaps innerst og med flaperon som et tredje ror mellom disse som delvis følger stillingen både til balanseror og flaps.

Slike kontrollflater finnes på en rekke fly, både de aller største og på mindre, som blant annet seilfly, mikrofly og jagerfly (eks. F-18 Hornet).

## Eksterne lenker
*
Kozelsk

**Kozelsk** (russisk: Козе́льск) er en by i Kaluga oblast i Russland. Den ligger ved elva Zjizdra (ei sideelv til Oka), 60&nbsp;km sørvest for Kaluga. Innbyggertall: 19&nbsp;907 (folketelling 2002).

## Historie

Byen Kozelsk ble første gang nevnt i en krønike under året 1146, som en del av Fyrstedømmet Tsjernigov. Kozelsk ble berømt våren 1238, da byens syv år gamle fyrste Vasilij, sønn av Titus, måtte forsvare byen mot Batu Khans hær. Batu Khan kalte Kozelsk en «ond by» etter at byens innbyggere hadde slåss mot angriperne i syv uker på rad, og hadde drept rundt 4000 av fiendens soldater under beleiringen. Innbyggerne i Kozelsk var imidlertid kraftig i mindretall og nesten alle døde under slaget.

I 1446 var Kozelsk midlertidig underlagt Storhertugdømmet Litauen. I 1494 ble byen etterhvert annektert av Storfyrstedømmet Moskva. I 1607 var en Ivan Bolotnikovs enheter stasjonert i Kozelsk og gjorde motstand mot tsaristenes arme.

Klosteret Optina Pustyn ligger like ved byen. På 1800-tallet ble klosteret viden kjent for sin «starets». Under andre verdenskrig ble det opprettet en leir for krigsfanger i klosteret, beregnet for polske offiserer som ble tatt til fange av Den røde armé under den russiske invasjonen av Polen i 1939. Mellom april og mai 1940 overførte NKVD rundt 4&nbsp;500 av dem til et skogsområde i nærheten av Katyn, hvor de ble henrettet i det som ble kjent som Katynmassakren. De gjenværende 200 offiserene ble sent til en leir i Pavlisjtsjev Bor og deretter til Grjazovets. Byen var okkupert av Tyskland fra oktober 1941 til 27. desember 1941. Kozelsk ble fullstendig ødelagt, men ble gjenoppbygd etter krigen.

## Referanser


## Eksterne lenker
*
Zjukov (by)

:*For artikkelen om den sovjetiske marskalken, se [[Georgij Zjukov]]

*'Zjukov*' ([[russisk]]: Жу́ков) er en by i [[Kaluga oblast]] i [[Russland]]. Den ligger ved elva Ugodka (ei sideelv til [[Protva]]), rundt 65&nbsp;km nordøst for [[Kaluga]]. Innbyggertall: 12&nbsp;300 (2005 est.), 12&nbsp;306 (folketelling 2002).

Zjukov ble grunnlagt først på [[1600-tallet]]. Den har vært kjent som bosetningen *Ugodskij Zavod* (russisk: Уго́дский Заво́д, oversatt: Ugodskij-fabrikken) siden 1656, og ble opprettet i forbindelse med byggingen av et [[jernverk]]. I 1974 ble navnet endret til *Zjukovo'' (russisk: Жуково) til ære for Georgij Zjukov, og den fikk bystatus i 1997, og navnet ble samtidig endret til Zjukov.

## Referanser
Presidentpalasset i Warszawa

**Presidentpalasset** (polsk *Pałac Prezydencki*, også kjent som *Koniecpolski-palasset*, *Lubomirski-palasset*, *Radziwiłł-palasset* og *Namiestnik-palasset*) er et klassisistisk palass i Warszawa ved Krakowskie Przedmieście. Det har siden 1993 vært den offisielle residensen til Polens president.  

Palasset regnes for å være en av de vakreste bygninger ved Krakowskie Przedmieście og er et av Warszawas største palasser. Det så opprinnelig annerledes ut, og fikk sin nåværende form og det tradisjonelle navnet «*Namiestnik-palasset*» (polsk *Pałac Namiestnikowski*) i det 19. århundre etter en betydelig ombygning. Palasset har gjennom sin historie blitt brukt i nesten kun offisielle sammenhenger.   

Foran palasset står et monument over Józef Poniatowski, en kopi av en opprinnelig skulptur laget av Bertel Thorvaldsen i 1832. 

## Historie

Presidentpalasset var opprinnelig et barokkpalass med Warszawas første italienske hage, bygd etter tegninger av Constantino Tencalla. Byggingen ble påbegynt av Storhetman Stanisław Koniecpolski i 1643 og fullført av hans sønn Aleksander. Etter Aleksanders død solgte sønnen hans Stanisław palasset i 1659 til Felthetman og Storkronemarskalk Jerzy Sebastian Lubomirski. I 1674 kom det imidlertid under Radziwiłł-familien, og i årene fremover ble palasset brukt til offisielle sammenkomster. 

I 1818 ble det kjøpt av Kongress-Polens regjering som setet til namiestniken, og ble da også grundig ombygd i klassisistisk stil etter tegninger av Chrystian Piotr Aigner. Under Polens delinger hadde palasset forskjellige funksjoner. I 1821 ble to steinløver plassert foran palasset fra gatesiden, et verk av Camillo Laudini.  

I 1918 ble palasset oppusset og gjort om til den offisielle residensen til statsministeren og regjeringen. Merkbart nok ble ikke bygningen betydelig skadd under andre verdenskrig, skjønt tyskerne bygde om palassindret til et luksushotell med kasino kalt *Deutsches Haus* (*«Det tyske hus»*).

Etter krigen ble palasset oppusset og ombygd under ledelse av Antoni Brusche og Antoni Jawornicki. Det ble brukt i offisielle sammenhenger, som professornominasjoner, nyttårsball og andre. Det var her Warszawapakten ble undertegnet i 1955. I 1989 huset palasset Det runde bord – møtene mellom fagforeningen Solidarność og det kommunistiske styret. I 1990 ble palasset omgjort til residens for presidenten og presidentens kanselli. Det huser også presidentens private leilighet i dennes kadenstid. Lech Wałęsa var den første presidenten som flyttet hit i 1994 fra den hittidige presidentresidensen Belweder.
Kuflue

**Kuflue** (*Musca autumnalis*) tilhører møkkfluene (Muscidae) som er en artsrik familie av fluer.

Kuflue er utbredt i Europa, men har nylig blitt innført til Nord-Amerika ved et uhell. Det er frykt for at den kan skape store problemer der.

## Utseende
Kuflue ligner store husflue men er noe mer tettbygd og noe mer kontrastrikt farget.

Det er flere ytre kjennetegn som skiller familiegruppen møkkfluer fra andre nærstående fluer. For en generell beskrivelse se hovedsiden om møkkfluer.

Analåren *A1*, den nest bakerste, nærmest kroppen, når ikke til bakkanten (vingeranden) av vingen.  Begge analårene *A1* og *A2*, nærmer seg ikke hverandre ytterst. Vingene er store med tydelig ribbenett. Like bak vingefestet finnes to vingeskjell som ligger litt over hverandre, det største underst.

Hode er stort, kortere enn høyt. fasettøynene er store og rød-brune. Hos hannen møtes de nesten (støter sammen) i pannen.  Orbitalbørstene langs fasettøynene innside, peker innover. Antennene er tre-leddete, av flue-typen, det innerste leddet er lite og ofte kanpt synlig. Lengst ned og fram på hodet sitter en kraftig kinnbørste (vibrissa). Munndelene er av vanlig fluetypen, sugende.

Brystet (thorax) er grått, med flere mørke langsgående striper på ryggen. Brystet har i likhet med resten av kroppen flere lange børster.  Litt bak og ned på brystet, mellom svingkøllen og det bakerste låret, finnes en rekke med børster, kalt *hypopleuralbørster*.

Beina har flere kraftige børster.  Bakleggene har minst to børster som er lengre enn tykkelsen på bakleggen, foruten preapikalbørsten og sporen i enden av leggen.

Larvene er av den vanlig fluetype (maggot), radikalt forskjellige fra de voksne, både i levevis og i kroppsbygning. De er mer eller mindre kjegleformede med hodet i den spisse enden. De har ingen form for bein, men på grensen mellom hvert ledd sitter en liten forhøyning som bærer korte pigger som hjelper dem å feste seg til underlaget.

## Levevis
Kuflue er særlig knyttet til husdyr, særlig kyr På engelsk blir den kalt *face fly* som er treffende fordi den særlig setter seg i ansiktet på dyrene.  Den drikker tårevæske og svette. Kufluen er et problem fordi den kan spre enkelte sykdommer hos husdyr, som øyeinfeksjoner.

Larvene lever av dødt materiale, som dyremøkk (saprofager), og bidrar til nedbrytingen og dermed til stoffkretsløpet.

Kuflue tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der fluens indre og ytre organer endres.  Helt mot slutten av puppestadiet blåser fluen opp en «ballong», bak spalteåpning kalt frontalsuturen. Dette er nødvendig eller i alle fall til god hjelp, for å komme seg ut av puppehylsteret. Utviklingstiden eller generasjonstiden er avhengig av temeraturen.

## Referanser




## Eksterne lenker
*
NM i ishockey 1970

**[[Norgesmesterskapet i ishockey for menn|NM i ishockey]] 1970** var det 31. norgesmesterskapet i ishockey. 

 vant sitt niende norgesmesterskap etter seier i gruppespillet.

## [[1. divisjon ishockey for menn 1969/70|1. divisjon 1969/70]]

## Kilder
* Einar Munthe-Kaas (red.) *Sportsboken 1970*, s. 60. Norsk Kunstforlag.
* Championnat de Norvège 1969/70